ดอน ยัน 64 คนไทยใน อู่ฮั่น ยังปลอดภัย ลั่น ประสานจีนช่วยเต็มที่ 
ดอน รมว.ต่างประเทศ ยัน 64 คนไทยในเมืองอู่ฮั่น ทุกคนยังปลอดภัยดี กต.จ่อประชุมวางแผนประสานจีนช่วยเหลือเต็มที่ จากไวรัสโคโรน่า ส่วนอพยพ ขึ้นอยู่กับความประสงค์เป็นรายบุคคลวันที่ 27 ม.ค. นายดอน ปรมัตถ์วินัย รมว.ต่างประเทศ กล่าวว่า กระทรวงการต่างประเทศจะมีการประชุมคณะทำงานศูนย์ประสานงานฉุกเฉิน หรืออาร์อาร์ซี (Rapid Response Center) ในวันนี้ โดยเป็นการประชุมวิดีโอคอนเฟอเรนซ์ระหว่างกระทรวงการต่างประเทศ สถานเอกอัครราชทูตไทย ณ กรุงปักกิ่ง และสถานกงสุลใหญ่ไทยในจีนทุกแห่ง เพื่อเตรียมแผนเผชิญเหตุเพื่อช่วยเหลือคนไทยในจีน กรณีโรคปอดอักเสบจากเชื้อไวรัสโคโรน่าสายพันธุ์ใหม่ระบาดในจีน ซึ่งขณะนี้ สถานทูตฯ ได้ติดต่อประสานนักเรียนไทย แรงงานไทย และคนไทยในเมืองอู่ฮั่น มณฑลหูเป่ย์อย่างใกล้ชิด พร้อมกับให้ความช่วยเหลือแนะนำนักศึกษาทั้งที่ติดต่อเข้ามา และร้องขอความช่วยเหลือผ่านโซเชียล ในเรื่องแหล่งอาหารเพิ่มเติม และการปฏิบัติตัวในสถานการณ์ดังกล่าวการประชุมดังกล่าว จะได้วางแผนให้ความช่วยเหลือคนไทยอย่างเป็นขั้นตอนรัดกุมและทำได้ทันที แต่ต้องมีการประสานงานกับหน่วยงานจีนอย่างใกล้ชิด เพื่อความสะดวกรวดเร็ว และสวัสดิภาพคนไทยทุกคนที่นั้น นายดอน กล่าวส่วนการอพยพคนไทยกลับประเทศนั้น ขึ้นอยู่กับความประสงค์เป็นรายบุคคล เนื่องจากนักศึกษาบางคนยังมีความเป็นห่วงการเรียนหลังประกาศหยุดยาว ขณะที่บางคนต้องการกลับไทยและผู้ปกครองก็มีการประสานขอความช่วยเหลือเข้ามาอย่างไรก็ตาม ข้อมูลจากสถานทูตฯ ได้รับจากเครือข่ายชุมชนไทยที่เมืองอู่ฮั่น รับทราบในชั้นนี้ว่า ทุกคนปลอดภัยดี ซึ่งมีคนไทยที่นั่นเป็นนักเรียนไทย 54 คน กับแรงงานไทยอีกประมาณ 10 คน โดยฝ่ายกงสุลของสถานทูตฯ มีรายละเอียดสำหรับติดต่อคนไทยทั้งหมดแล้ว
ดอน รมว.ต่างประเทศ ยัน 64 คนไทยในเมืองอู่ฮั่น ทุกคนยังปลอดภัยดี กต.จ่อประชุมวางแผนประสานจีนช่วยเหลือเต็มที่ จากไวรัสโคโรน่า ส่วนอพยพ ขึ้นอยู่กับความประสงค์เป็นรายบุคคล 
ไวรัสโคโรน่า,ไวรัสอู่ฮั่น,ไวรัสโคโรน่าสายพันธุ์ใหม่,ดอน ปรมัตถ์วินัย,รมว.ต่างประเทศ,ประชุมศูนย์ประสานงานฉุกเฉิน,ข่าวทั่วไป